

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE PRIJEDLOG**

Na temelju članka 3. Zakona o plaćama u lokalnoj i područnoj (regionalnoj) samoupravi (Narodne novine broj 28/10) i članka 30. Statuta Općine Trpanj (Službeni glasnik Dubrovačko-neretvanske županije broj 6/13, 14/13, 7/18, 11/19, 7/20 i 4/21), Općinsko vijeće Općine Trpanj na 7. sjednici održanoj dana \_\_\_\_\_\_\_\_ 2022.godine, donijelo je

**ODLUKU**

**o plaći i drugim pravima iz rada općinskog načelnika**

**Općine Trpanj**

**Članak 1.**

Odlukom o plaći i drugim pravima iz rada općinskog načelnika Općine Trpanj (u daljnjem tekstu: Odluka) određuje se osnovica i koeficijent za obračun plaće općinskog načelnika Općine Trpanj (u daljnjem tekstu: općinski načelnik) koji dužnost obavlja profesionalno, te druga prava iz rada.

**Članak 2.**

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

**Članak 3.**

Osnovica za obračun plaće općinskog načelnika iznosi 3.890,00 kuna bruto i jednaka je osnovici za obračun plaće državnih dužnosnika.

U slučaju promjene osnovice za obračun plaće državnih dužnosnika primjenjuje se neposredno ta osnovica.

**Članak 4.**

Koeficijenti za obračun plaće općinskog načelnika iznosi 3,5.

**Članak 5.**

Općinski načelnik koji dužnost obavlja profesionalno pored plaće ostvaruje prava iz mirovinskog i zdravstvenog osiguranja, a vrijeme obavljanja dužnosti uračunava mu se u staž osiguranja, te prava na naknadu stvarnih materijalnih troškova nastalih u vezi s obnašanjem dužnosti i to: putne i druge troškove nastale u vezi s obnašanjem dužnosti, pravo na troškove prijevoza, dnevnica za službeno putovanje i pravo na korištenje službenog mobitela i službenog automobila.

**Članak 6.**

Rješenja o plaći općinskog načelnik donosi pročelnik Jedinstvenog upravnog odjela.

**Članak 7.**

Koeficijenti određeni u članku 4. ove Odluke primjenjuje se na obračun plaće za mjesec listopad koji će biti isplaćen u studenom 2022.godine.

**Članka 8.**

Danom stupanja na snagu ove Odluke prestaje važiti Odluka o plaći i drugim pravima Općinskog načelnika iz radnog odnosa i njegovog zamjenika koju je Općinsko vijeće donijelo 16. lipnja 2010.godine i Odlukom o izmjeni Odluke o plaći i drugim pravima općinskog načelnika iz radnog odnosa i njegovog zamjenika (Službeni glasnik Dubrovačko-neretvanske županije broj 1/2020).

**Članak 9.**

Ova Odluka stupa na snagu prvog dana od dana objave u „Službenom glasniku Dubrovačko-neretvanske županije“.

KLASA: 021-05/21-01/01

URBROJ: 2117/07-01/01-22-1

Trpanj, \_\_. \_\_\_\_\_ 2022. Predsjednik Općinskog vijeća

Ivan Veić, v.r.